CELEX: 32016R1158
Language: fi
Date: 2016-07-15 00:00:00
Title: Komission asetus (EU) 2016/1158, annettu 15 päivänä heinäkuuta 2016, asetuksen (EU) N:o 452/2014 muuttamisesta kolmansien maiden lentotoiminnan harjoittajille annettua hyväksyntää ja siihen liittyviä ehtoja koskevien mallien poistamiseksi (ETA:n kannalta merkityksellinen teksti)

16.7.2016   
            
            
               FI
            
            
               Euroopan unionin virallinen lehti
            
            
               L 192/21
            
         KOMISSION ASETUS (EU) 2016/1158,
   annettu 15 päivänä heinäkuuta 2016,
   asetuksen (EU) N:o 452/2014 muuttamisesta kolmansien maiden lentotoiminnan harjoittajille annettua hyväksyntää ja siihen liittyviä ehtoja koskevien mallien poistamiseksi
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 (1) ja erityisesti sen 9 artiklan 4 kohdan,
   sekä katsoo seuraavaa:
   
               (1)
            
            
               Komission asetuksessa (EU) N:o 452/2014 (2) vahvistetaan miten asetuksen (EY) N:o 216/2008 4 artiklan 1 kohdan d alakohdassa tarkoitetut kolmansien maiden lentotoiminnan harjoittajat, jotka harjoittavat kaupallista ilmakuljetustoimintaa perussopimuksen määräysten alaisella alueella, tälle alueelle tai tältä alueelta sen ulkopuolelle, hyväksytään Kansainvälisen siviili-ilmailujärjestön (ICAO) sovellettavien standardien mukaisesti. Kyseisen asetuksen liitteen 2 (osa ART) lisäyksessä I ja II esitetään tällaista hyväksyntää ja siihen liittyviä ehtoja koskevat mallit.
            
         
               (2)
            
            
               Asetuksen (EU) N:o 452/2014 soveltamisesta saatu kokemus on osoittanut, että edellä tarkoitettuja malleja on muutettava säännöllisesti, jotta ne vastaisivat oikea-aikaisesti usein muuttuvia ICAOn standardeja, mikä on aiheuttanut tarpeetonta hallinnollista rasitetta. Kyseisten mallien käyttöä koskeva vaatimus ei ole perusteltu, kun otetaan huomioon, että Euroopan lentoturvallisuusvirasto voi luoda tarvittavat mallit itse ja pitää ne ajan tasalla, jos tällaista vaatimusta ei olisi. Sen vuoksi kyseinen vaatimus ja kyseiset mallit olisi poistettava asetuksesta (EU) N:o 452/2014.
            
         
               (3)
            
            
               Sen vuoksi asetusta (EU) N:o 452/2014 olisi muutettava.
            
         
               (4)
            
            
               Tässä asetuksessa säädetyt toimenpiteet ovat asetuksen (EY) N:o 216/2008 65 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 452/2014 liite 2 tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä heinäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 79, 19.3.2008, s. 1.
   
      (2)  Komission asetus (EU) N:o 452/2014, annettu 29 päivänä huhtikuuta 2014, kolmansien maiden lentotoiminnan harjoittajien lentotoimintaan liittyvien teknisten vaatimusten ja hallinnollisten menettelyjen vahvistamisesta Euroopan parlamentin ja neuvoston asetuksen (EY) N:o 216/2008 mukaisesti (EUVL L 133, 6.5.2014, s. 12).
   
      LIITE
      Muutetaan asetuksen (EU) N:o 452/2014 liite 2 seuraavasti:
      
                  1)
               
               
                  Korvataan osa ART.210(a) seuraavasti:
                  
                              ”a)
                           
                           
                              Virasto myöntää hyväksynnän ja siihen liittyvät toimintaehdot, kun
                              
                                          1)
                                       
                                       
                                          se on vakuuttunut siitä, että kolmannen maan lentotoiminnan harjoittajalla on voimassa oleva lentotoimintalupa tai vastaava asiakirja ja siihen liittyvät toimintaehdot, jotka lentotoiminnan harjoittajan kotivaltio on myöntänyt;
                                       
                                    
                                          2)
                                       
                                       
                                          se on vakuuttunut siitä, että kolmannen maan lentotoiminnan harjoittaja on saanut kotivaltioltaan luvan harjoittaa toimintaa EU:ssa;
                                       
                                    
                                          3)
                                       
                                       
                                          se on vakuuttunut siitä, että kolmannen maan lentotoiminnan harjoittaja on
                                          
                                                      i)
                                                   
                                                   
                                                      täyttänyt osan TCO sovellettavat vaatimukset;
                                                   
                                                
                                                      ii)
                                                   
                                                   
                                                      antanut avoimen, riittävän ja oikea-aikaisen vastauksen viraston mahdollisesti toteuttaman tarkemman arvioinnin tai auditoinnin johdosta; sekä
                                                   
                                                
                                                      iii)
                                                   
                                                   
                                                      toteuttanut oikea-aikaisesti ja onnistuneesti korjaavan toimen mahdollisesti todetun poikkeaman korjaamiseksi;
                                                   
                                                
                                    
                                          4)
                                       
                                       
                                          lentotoiminnan harjoittajan kotivaltion tai rekisteröintivaltion kyvyssä sertifioida lentotoiminnan harjoittaja ja/tai ilma-alus ja valvoa niitä sovellettavien ICAO:n standardien mukaisesti ei ole todettu merkittäviä puutteita; sekä
                                       
                                    
                                          5)
                                       
                                       
                                          hakijaa ei ole asetettu toimintakieltoon asetuksen (EY) N:o 2111/2005 nojalla.”
                                       
                                    
                        
            
                  2)
               
               
                  Poistetaan lisäys I ja II.